Διατήρηση της εποπτείας Νομικών Προσώπων Δημοσίου Δικαίου από το Υπουργείο Γεωργίας. Διατηρείται η εποπτεία του Υπουργείου Γεωργίας επί των κατωτέρω νομικών προσώπων δημοσίου δικαίου: Α) Οργανισμός Βάμβακος (Ο.Β.) (ν.δ. 3853/1958, Α 160). β) Εθνικός Οργανισμός Καπνού (Ε.Ο.Κ.) (ν.δ. 3757/1957, Α 184). γ) Ινστιτούτο Γεωπονικών Επιστημων (Ι.Γ.Ε.) (π.δ. 590/1988, Α 286). δ) Κεντρικό Ταμείο Γεωργίας, Κτηνοτροφίας και Δασών (Κ.Τ.Γ.Κ. και Δασών (α.ν. 721/1937, Α 220). ε) Μπενάκειο Φυτοπαθολογικό Ινστιτούτο (Μ.Φ.Ι.) Ν. 4160/1929, Α 198). στ) Γεωτεχνικό Επιμελητήριο Ελλάδας (ΓΕΩΤ. Ε.Ε.) (ν.δ. 943/1971, Α 141). ζ) Εκπαιδευτικό Κέντρο Επιμόρφωσης Δασικών Υπαλλήλων (Ε.Κ.Ε.Δ.Υ.) (π.δ. 51/1997, Α 48). Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Γεωργίας αναθέτουμε τη δημοσίευση και εκτέλεση του παρόντος Προεδρικού Διατάγματος.